Nik Rabinowitz vanjaar op KKNKDie komediant, Nik Rabinowitz, is vanjaar by die KKNK te sien met sy vertoning ‘What the EFF?’. Die Suid-Afrikaanse komediant Nik Rabinowitz is vanjaar vir die eerste keer op die Klein Karoo Nasionale Kunstefees (KKNK) in Oudtshoorn te sien met sy vertoning What the EFF? Volgens dié komediant wat al ŉ hele paar pryse ingepalm het en selfs in die Royal Albert Hall in Londen opgetree het, is hy baie opgewonde om vir die eerste keer op dié fees op te tree. “Dit gaan pret wees! My vrou het wel gesê ek mag nie op ŉ volstruis ry nie.” Rabinowitz sien op ŉ persoonlike vlak daarna uit om sy oupagrootjie, Morris Braude, se graf in Oudtshoorn te besoek. “Dalk het ek ŉ paar Boerejoodnefies en -niggies op die dorp waarvan ek nie weet nie,” het hy gesê. “Verder hoor ek die Hof gaan nie vanjaar daar wees nie. Ek was nogal mal oor hom in Knight Rider,” het hy skertsend gesê. Kaartjies vir What the EFF? is teen R120 by Computicket beskikbaar.